Diari Oficial de la Generalitat Valenciana


Sumari del DOGV 3974, del 05-04-2001 (2001/3093)

DECRETO 81/2001, de 2 d'abril, del Govern Valencià, pel qual es crea el Comitè de la Comunitat Valenciana per a l'Any Internacional del Voluntariat.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/04/02/81/dof/vci/html**

### Dades del document

Número de DOGV
:   3974

Data del DOGV
:   05-04-2001

Secció del DOGV
:   I. DISPOSICIONS GENERALS

Número del document
:   2001/3093


Data del document
:   02-04-2001

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * legislació
    * voluntariat social
    * organització administrativa

DECRETO 81/2001, de 2 d'abril, del Govern Valencià, pel qual es crea el Comitè de la Comunitat Valenciana per a l'Any Internacional del Voluntariat. [2001/X3093]
  
L'Assemblea General de l'Organització de les Nacions Unides (ONU), atenent la recomanació del Consell Econòmic i Social de l'organisme esmentat, va adoptar en la seua 50ª sessió, de 20 de novembre de 1997, la resolució de proclamar l'any 2001 com a Any Internacional del Voluntariat.
  
Amb l'objecte de garantir la consecució dels objectius perseguits mitjançant la realització de l'any esmentat, el Programa de Voluntaris de Nacions Unides insta cada Estat membre a la constitució d'un Comitè Nacional de Coordinació de les actuacions relatives a la celebració esmentada, Comitè en què hauran d'estar representades totes les instàncies, tant públiques com privades, implicades en el desenvolupament de les polítiques de voluntariat.
  
Correspon a la Generalitat Valenciana, en l'àmbit de les seues competències, facilitar la participació en la vida política, econòmica, cultural i social (article 2 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana), i té competències en matèria d'assistència social i d'institucions públiques de protecció i ajuda als sectors socials requerits d'especial protecció (article 31, apartats 24 i 27 de la Llei Orgànica 5/1982). D'altra banda, la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana, en l'article 54 assenyala el deure de les Administracions Públiques d'impulsar el voluntariat social.
  
En línia amb els principis generals d'actuació que presideixen la gestió de la Generalitat Valenciana, tant la descentralització com la coordinació i la participació ciutadana, aconsellen la creació d'un Comitè específic a la Comunitat Valenciana, com a instrument operatiu que afavoresca la consecució, en l'àmbit autonòmic, dels objectius perseguits amb la celebració de l'Any Internacional del Voluntariat.
  
És per això que, a proposta del conseller de Benestar Social i amb la deliberació prèvia del Govern Valencià, en la reunió del dia 2 d'abril de 2001,
  
DECRETE
  
Article 1. Creació del Comitè
  
Es crea el Comitè de la Comunitat Valenciana per a l'Any Internacional del Voluntariat, encarregat de promoure i coordinar, en l'àmbit de la Comunitat Valenciana, les accions adequades als objectius que s'assignen a la celebració de l'any esmentat, així com d'avaluar els resultats assolits per aquelles.
  
El Comitè queda adscrit a la Conselleria de Benestar Social de la Generalitat Valenciana.
  
Article 2. Funciones del Comitè
  
El Comitè tindrà les funcions següents:
  
a) Difondre, en l'àmbit autonòmic, els objectius a assolir amb la celebració de l'Any Internacional del Voluntariat, de conformitat amb les directrius de Nacions Unides, així com definir i dur a terme una estratègia que permeta la consecució de tals objectius.
  
b) Conèixer i impulsar les activitats promogudes per l'Administració General de l'Estat, les restants Administracions Autonòmiques i l'administració local, i possibilitar l'intercanvi d'informació i l'esforç coordinat entre totes les instàncies públiques i privades.
  
c) Promoure la participació del sector associatiu i de les entitats que desenvolupen programes de voluntariat i, en general, de tot el teixit social de la Comunitat Valenciana, en la celebració de l'Any Internacional del Voluntariat.
  
d) Elaborar un programa d'actes a desenvolupar a la Comunitat Valenciana durant l'any 2001 i coordinar les distintes iniciatives, tot respectant l'autonomia de les entitats promotores, a fi d'aconseguir una celebració integrada i solidària.
  
e) Elaborar al final de l'any una memòria sobre les actuacions recollides en el programa, a fi de fer-la arribar a l'Administració General de l'Estat a efectes de la seua remissió a Nacions Unides i donar-li la difusió corresponent.
  
Article 3. Composició
  
1. Integren el Comitè:
  
a) El president
  
b) Els vicepresidents
  
c) Vint-i-un vocals
  
d) El secretari.
  
2. Serà president del Comitè el titular de la Conselleria de Benestar Social de la Generalitat Valenciana.
  
3. Serà vicepresident primer el titular de la Direcció General de Serveis Socials, de la Conselleria de Benestar Social, que substituirà el president en cas d'absència o malaltia d'aquest.
  
4. Serà vicepresident segon un vocal representant de les entitats no governamentals, triat per i entre els vocals del Comitè pertanyents al sector esmentat.
  
5. Seran vocals del Comitè:
  
a) Un vocal en representació de cada una de les conselleries següents:
  
- Benestar Social
  
- Economia, Hisenda i Ocupació
  
- Justícia i Administracions Públiques
  
- Cultura i Educació
  
- Sanitat
  
- Medi Ambient
  
b) Un vocal en representació de l'organització amb personalitat jurídica pròpia que agrupe un major nombre d'entitats que desenvolupen activitats de voluntariat a la Comunitat Valenciana.
  
c) Vuit vocals en representació de les entitats no governamentals que desenvolupen activitats de voluntariat a la Comunitat Valenciana, en l'àmbit de competències de les corresponents conselleries (cinc per la de Benestar Social i una per cada una de les esmentades en l'apartat a), excepte la d'Economia, Hisenda i Ocupació, i la de Justícia i Administracions Públiques) i designats per les respectives entitats amb implantació en el sector per al qual són triats.
  
d) Sis vocals designats pel conseller de Benestar Social entre persones de l'àmbit universitari, empresarial o del voluntariat, destacats pels seus coneixements, activitats i altres mèrits en el camp de la solidaritat i del voluntariat.
  
6. Actuarà com a secretari del Comitè, amb veu però sense vot, el cap del Servei de Gestió de Programes, de la Direcció General de Serveis Socials, de la Conselleria de Benestar Social.
  
Article 4. Funcionament
  
1. El Comitè funcionarà en ple i en Comissió Permanent.
  
2. La Comissió Permanent estarà constituïda per onze membres: president, nou vocals i secretari.
  
3. Serà president de la Comissió Permanent el titular de la vicepresidència primera del Comitè.
  
4. Els nou vocals seran designats pel ple del Comitè: tres ho seran en representació de l'administració autonòmica, tres en representació de les entitats no governamentals, un per l'àmbit universitari, un per l'empresariat i un voluntari amb, almenys, cinc anys de pràctica voluntària.
  
5. Actuarà com a secretari el del Comitè.
  
6. La Comissió Permanent realitzarà les funcions que li encomane el ple i serà l'òrgan executiu del Comitè.
  
Article 5. Sessions
  
El ple es reunirà una vegada al semestre amb caràcter ordinari i, excepcionalment, totes les vegades que siga convocat pel seu president, a iniciativa pròpia o a proposta, almenys, d'una tercera part dels vocals.
  
La Comissió Permanent es reunirà sempre que siga necessari per al desenvolupament dels acords i el seguiment de la programació d'actuacions, a convocatòria del seu president.
  
Article 6. Legislació supletòria
  
En allò no previst en el present decret, el funcionament del Comitè s'acomodarà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que regulen els òrgans col·legiats.
  
Article 7. Dissolució del Comitè
  
El Comitè es dissoldrà en l'any 2002, una vegada elaborada la memòria d'actuacions realitzades amb motiu de l'Any Internacional del Voluntariat.
  
DISPOSICIÓN ADICIONAL
  
Única. Mitjans personals i materials
  
La Conselleria de Benestar Social atendrà amb els seus mitjans personals i materials el funcionament del Comitè.
  
DISPOSICIONS FINALS
  
Primera. Constitució del Comitè
  
El Comitè de la Comunitat Valenciana per a l'Any Internacional del Voluntariat es constituirà en el termini màxim d'un mes, a partir de l'entrada en vigor del present decret.
  
Segona. Desenvolupament normatiu
  
Es faculta el conseller de Benestar Social per dictar totes les disposicions que siguen necessàries en desenvolupament de les previsions d'aquest decret.
  
Tercera. Entrada en vigor
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Benestar Social,


Còpia Permalink ELI